Rokas Lekiatas

**Rokas Lekiatas** (g. 1998 m. lapkričio 7 d. Šiauliai) – Lietuvos futbolininkas, saugas. Kitados atstovavo Lietuvos jaunimo rinktinėms, o nuo 2023 m. kviečiamas į Lietuvos nacionalinę rinktinę.

## Karjera
Karjerą pradėjo gimtojo miesto komandoje. Nuo 2014 m. vasaros atstovavo Šiauliams Elitinėje jaunių lygoje.

### FC Šiauliai
2015 m. birželio 26 d. debiutavo FC Šiauliai dublerių ekipoje, kuri žaidė Antroje lygoje.

2015 m. rugpjūčio 19 d. debiutavo A lygoje atstovaudamas „Šiaulių“ klubo pagrindinei ekipai.

2016 m. pradžioje buvo paskelbta apie tai, kad FC Šiauliai klubas nutraukia savo veiklą, o ekipos išformuojamos.

### FC Džiugas
Nuo 2016 m. rungtyniavo „Džiugo“ klube, kuris žaidė Pirmoje lygoje.

2016 m. balandžio 16 d. debiutavo naujame klube rungtynėse prieš Radviliškio „Lokomotyvą“.

### FC Sūduva ir FK Sūduva
2017 m. žaidė Elitinėje U-19 lygoje atstovaudamas FC Sūduva, tačiau rungyniavo vos dviejose rungtynėse.

2017 m. balandžio 26 d. atstovavo Sūduva B ekipai Antros lygos Pietų zonoje.

### FC Pakruojis
2018 m. persikėlė į „Pakruojo“ klubą, kuris žaidė Pirmoje lygoje. Sužaidė 22 rungtynes Pirmoje lygoje.

2018 m. kovo 25 d. debiutavo naujoje ekipoje rungtynėse prieš FK Panevėžys.

### FA Šiauliai
#### 2019 m. sezonas
2019 m. atstovavo Šiaulių futbolo akademijai. 2019 m. FA Šiauliai ekipa žaidė Pirmoje lygoje. 2019 m. sezone sužaidė aštuonerias rungtynes. 

#### 2020 m. sezonas
2020 m. FA Šiauliai žaidė Pirmoje lygoje. 2020 m. sezone sužaidė 16 rungtynių ir pelnė vieną įvartį.

2020 m. spalio 18 d. pelnė debiutinį įvartį Pirmoje lygoje.

#### 2021 m. sezonas
2021 m. FA Šiauliai žaidė Pirmoje lygoje. 2021 m. sezone sužaidė 24 rungtynes.

#### 2022 m. sezonas
2022 m. kovo 6 d. debiutavo A lygoje atstovaudamas Šiaulių FA rungtynėse prieš „Sūduvos“ klubą, kurios baigėsi nulinėmis lygiosiomis. Šiose rungtynėse ryšėjo kapitono raštį.

2022 m. gegužės 22 d. pasižymėjo įvarčiu rungtynėse prieš „Bangos“ klubą. Pačioje rungtynių pabaigoje pelnyto įvarčio dėka pavyko išlyginti rezultatą ir ekipa išvengė pralaimėjimo. Galutinė baigtis – 1:1.

#### 2023 m. sezonas
2023 m. balandžio 1 d. pelnė įvartį rungtynėse prieš Panevėžo klubą. Varžovai nugalėjo šiauliečius rezultatu 3-1.

2023 m. liepos 2 d. pasižymėjo įvarčiu A lygos rungtynėse prieš FK Kauno Žalgiris. Kauniečiai nugalįjo rezultatu 3-2.

2023 m. gruodžio 2 d. tapo žinoma, kad futbolininkas palieka klubą.

### FK Panevėžys
2023 m. gruodžio 3 d. paskelbta, kad pasirašyta sutartis su „Panevėžio“ klubu, tiesa, joje buvo numatyta galimybė persikelti į užsienio klubą. Lekiatas su „Panevėžiu“ pradėjo pasiruošimą sezonui ir sužaidė vienerias draugiškas rungtynes prieš Vilniaus BFA.

2024 m. sausio 18 d. pranešta, kad žaidėjas išvyksta į užsienį.

### Rumunija
Perėjo į Krajovos „Universitatea Craiova 1948“ klubą iš Rumunijos. 2024 m. vasario 9 d. debiutavo Rumunijos čempionato rungtynėse prieš Galacio „Oţelul“. Lietuvis žaidė visas rungtynes, o jo atstovaujama ekipa išvyko minimaliu rezultatu (0-1) nusileido varžovams. Lekiatas pačioje rungtynių pabaigoje užsidirbo geltoną kortelę. 2023–2024 m. sezone Liga I klubas liko šešioliktoje vietoje ir iškrito į žemesnį divizioną. Nuo 2024–2025 m. sezono klubas varžėsi Liga II.

2025 m. balandžio 26 d. tapo žinoma, kad futbolininkas abipusiu susitarimu nutraukė sutartį ir tapo laisvuoju agentu.

2025 m. liepos viduryje sugrįžo į Lietuvą ir pasirašė sutartį su Kauno „Žalgirio“ klubu.

### FK Kauno Žalgiris
2025 m. liepos mėn. prisijungė prie FK Kauno Žalgiris. 2025 m. liepos 21 d. debiutavo A lygos rungtynėse prieš Alytaus „Dainavą“. Šiose rungtynėse 24 min. kauniečiai liko mažumoje, kai iš aikštės buvo pašalintas Eduardas Jurjonas, tačiau pirmojo kėlinio pabaigoje pasižymėjo Valdas Paulauskas, o susitikimo pabaigoje pasižymėjo Nosa Edokpolor ir Dejan Georgijevič (nuo 11 metrų žymos), o kauniečiai sutriuškino alytiškius rezultatu 3-0.

2025 m. rugpjūčio 20 d. pelnė savo pirmąjį įvartė A lyga rungtynėse prieš „Šiaulius“. Varžovai pirmavo rezultatu 1-0, o 35 minutę Rokas Lekiatas išlygino rezultatą (1-1). Susitikimas baigėsi esant lygiam rezultatui (2-2).

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;

## Pasiekimai
;  su FK Kauno Žalgiris
* **[[A lyga|A lygos]] čempionas:** 2025 m.

## Rinktinės
; Jaunimo rinktinės
Žaidė įvairaus amžiaus jaunimo rinktinėse, U-21 rinktinėje. 

### U-19 rinktinė
2016 m. atstovavo Lietuvos U-19 rinktinei Baltijos taurės turnyro rungtynėse prieš Suomiją, Latviją, Estiją.

2016 m. atstovavo U-19 rinktinių kvalifikaciniame turnyre. Kovojo prieš bosnius, austrus, ir azerus.

### U-21 rinktinė
2017 m. kovo 28 d. žaidė prieš Latvijos U-21 rinktinę. Lietuvaičiai nugalėjo rezultatu 3-0.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive